Alksnėnų geležinkelio stotelė

Alksnėnų geležinkelio stotelė – keleivių laipinimo vieta Vilkaviškio rajono savivaldybėje, Leitmargių kaime į pietryčius nuo Alksnėnų, prie Kauno–Kybartų geležinkelio. Stoja keleiviniai traukiniai Kaunas–Kybartai. Stotelės statiniai išsidėstę prie pietinio perono, į vakarus nuo peronų geležinkelį kerta automobilių pervaža – kelias . Į vakarus link Mažučių pastatytas geležinkelio tiltas per Alksnės upę.

 Istorija 

Stotelė įrengta vietos ūkininkų iniciatyva XX a. 3-ojo dešimtmečio pabaigoje.Kam statomos geležinkelių stotys? „Lietuvos žinios“, 1931-09-15, psl. 6. Tuo tikslu Lietuvos geležinkelių valdyba atpirko ūkininkų pastatytus trobesius ir patvirtino Alksnėnų stotelę kartu su Mažučių stotele. Greta keleivių pervežimo, į stotelę ūkininkai veždavo pieną. Kiekvieną rytą 6:00 lėtas traukinys, sudarytas iš įvairių vagonų ir stojantis kiekvienoje stotelėje, surinkdavo pieną ir pristatydavo į Kauną, o vakare grąžindavo tuščius bidonus. Rudenį stotelėje pastatydavo bidonus cukriniams runkeliams supilti – po to per Kazlų Rūdą juos veždavo į cukraus fabriką Kvietiškyje, taip pat veždavo javus į „Lietūkį“.

1932 m. pavasarį buvo suplanuota Alksnėnuose įrengti geležinkelio šaką kroviniams pakrauti ir iškrauti, tačiau dėl nepaaiškinamų priežasčių ji dar 1931 m. pradėta įrengti už kelių kilometrų Smilgių stotyje. Dėl to didelį nepasitenkinimą kėlė vietos gyventojai ir verslas.Kaip kartais valdininkai neteisingai elgiasi. „Lietuvos žinios“, 1931-10-09, psl. 6.

1940 m. čia sustodavo traukiniai Virbalis–Joniškis.Lietuvos geležinkelių keleivinių traukinių tvarkaraštis (galioja nuo 1940-06-16). – Geležinkelio valdybos leidinys, Spindulys, 1940. // Psl. 2–3

Iki 1976–1979 m. stotis turėjo atskiros gyvenvietės statusą.

 Šaltiniai 

Kategorija:Vilkaviškio rajono savivaldybės geležinkelio stotys
Kategorija:Panaikintos Vilkaviškio rajono savivaldybės gyvenvietės